5.pielikums
iepirkuma “Drukas iekārtu izejmateriālu iegāde un 
piegāde Siguldas novada pašvaldībai un iestādēm” 
identifikācijas Nr. SNP 2026/99 nolikumam

LĪGUMS Nr. ____________
par Drukas iekārtu izejmateriālu iegādi un piegādi Siguldas novada pašvaldībai un iestādēm

Sigulda, 	Dokumenta datums ir tā elektroniskās parakstīšanas datums

Siguldas novada pašvaldība, reģistrācijas numurs 90000048152, juridiskā adrese: Pils iela 16, Sigulda, Siguldas novads, LV-2150, kuras vārdā, pamatojoties uz Siguldas novada pašvaldības domes 2023. gada 18. maija saistošajiem noteikumiem Nr. 8 “Siguldas novada pašvaldības nolikums” (prot. Nr. 7, 1.§), rīkojas izpilddirektore Līga Bukovska, turpmāk – Pasūtītājs, no vienas puses, un
SIA “______”, reģistrācijas Nr.________, juridiskā adrese ______, kuru pārstāv _______, kurš rīkojas uz ______ pamata, turpmāk – Piegādātājs, no otras puses, 
abi kopā turpmāk tekstā arī Līdzēji, katrs atsevišķi – Līdzējs, pamatojoties uz Siguldas novada pašvaldības rīkoto iepirkumu “Drukas iekārtu izejmateriālu iegāde un piegāde Siguldas novada pašvaldībai un iestādēm” (identifikācijas Nr. 2026/99), turpmāk – Iepirkums, rezultātiem un Iepirkumā iesniegto piedāvājumu, noslēdz šādu līgumu, turpmāk – Līgums:

1. LĪGUMA PRIEKŠMETS
0. Pasūtītājs pērk, bet Piegādātājs pārdod un piegādā drukas iekārtu jaunus oriģinālos tonerus un uzpildītas kasetnes, turpmāk – Preces, saskaņā ar Līgumu, Tehnisko specifikāciju (Līguma 1. pielikums) un Finanšu piedāvājumu (Līguma 2. pielikums). 
0. Piegādātājs piegādā Preces atbilstoši veiktajam pasūtījumam uz Pasūtītāja iestādēm, kuru adreses noradītas Tehniskajā specifikācijā (Līguma 1. pielikums) Siguldas novada teritorijā.
0. Pasūtītājs Līguma ietvaros nav saistīts ar konkrētu iepirkuma apjomu un Preces pasūta atbilstoši faktiskajai vajadzībai un savām finanšu iespējām.
0. Pasūtītājs ir tiesīgs saņemt papildus preču piegādes, kas nav norādītas Tehniskajā specifikācijā (Līguma 1. pielikums), par Piegādātāja tā brīža piedāvāto tirgus cenu, bet ne vairāk kā 10% (desmit procentu) apmērā no Līguma summas.  

1. LĪGUMA SUMMA UN SAMAKSAS KĀRTĪBA
0. Kopējā Līguma summa nepārsniedz 40 000,00 EUR (četrdesmit tūkstoši eiro 00 centi) bez pievienotās vērtības nodokļa, turpmāk – PVN. PVN tiek aprēķināts un maksāts papildus saskaņā ar spēkā esošo nodokļu likmi.
0. Finanšu piedāvājumā (Līguma 2. pielikums) noteiktajās cenās ir ietvertas visas Preces izmaksas, tostarp darbinieku darba algas, materiāli, piegāde, nodokļi (izņemot PVN), nodevas, izmaksas nepieciešamo atļauju iegūšanai no trešajām personām un visas citas ar Līguma savlaicīgu un kvalitatīvu izpildi saistītās izmaksas.
0. Visus izdevumus, kas saistīti ar Preču piegādi līdz Pasūtītāja norādītajai adresei, sedz Piegādātājs. 
0. Faktiskā Līguma kopējā summa ir atkarīga no Pasūtītājam faktiski nepieciešamo Preču apjoma un līdz ar to tā var nesasniegt Līguma 2.1. apakšpunktā noteikto maksimālo pieļaujamo Līguma kopējo summu. Pasūtītājam nav pienākuma nodrošināt Piegādātājam Preču pasūtījumus maksimālās Līguma kopējās summas apmērā. Ja samaksa par Pasūtītāja faktiski pasūtītajām Precēm Līguma darbības laikā nesasniedz Līguma 2.1. apakšpunktā norādīto maksimālo Līguma kopējo summu, Piegādātājam nav tiesību celt jebkādas pretenzijas un prasības pret Pasūtītāju attiecībā uz šo apstākli.
0. Piegādātājs apņemas iesniegt Pasūtītājam strukturētu elektronisku rēķinu XML formātā uz izveidoto papildus e-adreses apakšadresi EREĶINI@90000048152. Papildus rēķina laukā “Piezīmes” jāieraksta Pasūtītāja struktūrvienības nosaukums – _________. Elektroniskā rēķina apmaksas termiņu skaita no dienas, kad Piegādātājs ir iesniedzis Pasūtītājam Elektronisko rēķinu, ar nosacījumu, ka Piegādātājs ir iesniedzis pareizi, atbilstoši Līguma nosacījumiem, aizpildītu Elektronisko rēķinu un Pasūtītājs to ir pieņēmis apmaksai.
0. Piegādātājs piestāda rēķinu par piegādātajām Precēm atbilstoši Finanšu piedāvājumā (Līguma 2. pielikums) noteiktajām Preču cenām saskaņā ar Līdzēju abpusēji parakstītām Preču pavadzīmēm – rēķiniem. Tāpat Piegādātājs līdz katra nākamā mēneša 5. datumam elektroniskā formātā uz e-pasta adresi: itrekini@sigulda.lv nosūta kopsavilkumu par iepriekšējā kalendārajā mēnesī izsniegtajiem rēķiniem Pasūtītājam.
0. Gadījumā, ja Pasūtītājs nav veicis samaksu 20 darba dienu laikā no rēķina saņemšanas, tad Piegādātājam ir pienākums nosūtīt atgādinājumu par rēķina samaksu uz e-pasta adresi: itrekini@sigulda.lv. Gadījumā, ja Piegādātājs atgādinājumu nenosūta uz e-pasta adresi: itrekini@sigulda.lv, tad samaksa Piegādātājam tiek pārcelta uz nākamā mēneša maksājumu. Iepriekš minētajā gadījumā Piegādātājam nav tiesību pieprasīt Līguma 5.2. punktā minēto līgumsodu.
0. Maksājums tiek uzskatīts par izpildītu dienā, kad Pasūtītājs ir iesniedzis bankā izpildei maksājuma uzdevumu par konkrēto maksājumu un tā to ir pieņēmusi izpildei. 
0. Mainoties tirgus situācijai, iekārtu un materiālu izmaksām, Piegādātājam ir tiesības pārskatīt piedāvātās Preču cenas, bet ne vairāk kā 20% apmērā no Finanšu piedāvājumā (Līguma 2. pielikums) norādītās vienu vienību cenas EUR bez PVN un, pamatojot cenu izmaiņu nepieciešamību Pasūtītājam, tās attiecīgi var tikt mainītas, abpusēji vienojoties un sagatavojot jaunu vienošanos pie Līguma.
0. Pasūtītājs patur tiesības vienpusēji izbeigt Līgumu ar Piegādātāju, ja piedāvātās cenu izmaiņas Pasūtītājam nav pieņemamas, nav atbilstošas esošajai tirgus situācijai vai Pasūtītāja budžeta iespējām.

1. PREČU PIEGĀDES KĀRTĪBA
1. Pasūtītājs pasūta konkrētas Preces (nosakot daudzumu un sortimentu), noformējot abpusēji saskaņotu pasūtījumu, turpmāk – Pasūtījums. 
1. Piegādātājs piegādā Preces saskaņā ar Tehnisko specifikāciju (Līguma 1. pielikums) un Finanšu piedāvājumu (Līguma 2. pielikums) uz Pasūtījumā norādīto pašvaldības iestādes adresi Pasūtījumā norādītajā termiņā, kas nevar būt garāks par divām nedēļām. 
1. Pasūtītājs, pieņemot Preces, pārbauda to kvalitāti un atbilstību Līguma un Pasūtījuma noteikumiem. 
1. Ja Pasūtītājs konstatē trūkumus vai neatbilstības piegādāto Preču kvalitātē, sortimentā vai daudzumā, tajā skaitā pēc Preču saņemšanas, tādus, ko nav iespējams vizuāli konstatēt Preču vai Pakalpojumu saņemšanas brīdī, Pasūtītājs par to paziņo Piegādātājam, un Piegādātājam ir pienākums 7 (septiņu) darba dienu laikā par saviem līdzekļiem apmainīt bojātās vai neatbilstošās Preces pret kvalitatīvām un atbilstošām vai piegādāt trūkstošās Preces. Pasūtītājam ir tiesības nepieņemt Preces līdz trūkumu novēršanai.
1. Gadījumā, ja Piegādātājs kavē noteiktās Preces defektu novēršanas un/vai maiņas termiņu, tad Pasūtītājam ir tiesības pieprasīt no Piegādātāja līgumsodu EUR 50,00 (piecdesmit euro) par katru kavējuma dienu. Līgumsoda apmaksa Piegādātājam jāveic 3 (trīs) darba dienu laikā, skaitot no dienas, kad Piegādātājs ir saņēmis no Pasūtītāja rēķinu par šajā Līguma punktā noteikto līgumsodu.
1. Piegādātājs nodod Pasūtītājam Preces kopā ar to tehnisko dokumentāciju un Preču pavadzīmi-rēķinu. 
1. Preču piegāde ir uzskatāma par izpildītu, un Preces uzskatāmas par piegādātām un nodotām Pasūtītājam brīdī, kad Līdzēji ir abpusēji parakstījuši Preču pavadzīmi–rēķinu, kā arī Piegādātājs ir nodevis Pasūtītājam Līguma 3.6. apakšpunktā minētos dokumentus.
1. Piegādātājs Preču pavadzīmes-rēķinus noformē atbilstoši Latvijas Republikas normatīvajiem aktiem un norāda tajos: Pasūtītāja un Piegādātāja nosaukumu, juridiskos rekvizītus, Preču nosaukumus, vienas Preces vienības cenu, daudzumu, pirkuma maksu naudā (euro), norēķinu veidu, samaksas termiņu un Līguma datumu un numuru.
1. Pasūtītājs nepieņem no Piegādātāja Līguma 3.8. apakšpunktā noteiktos dokumentus, ja tie nav atbilstoši noformēti.
1. Atbildība par Preci un īpašuma tiesības uz to no Piegādātāja pāriet Pasūtītājam Preču pavadzīmes – rēķina abpusējas parakstīšanas brīdī.

1. GARANTIJA
2. Piegādātājs garantē un nodrošina:
0. ka garantijas laikā preces bojājumi, kas radušies ražotāja vai Piegādātāja vainas dēļ, tiek novērsti bez maksas;
0. piegādāto Preču derīguma termiņš un garantijas laiks nav īsāks par 24 (divdesmit četri) mēnešiem no Preces piegādes dienas;
0. garantijas laikā bojājumi tiks novērsti ne vēlāk kā 7 (septiņu) darba dienu laikā no bojājumu pieteikšanas brīža, ja 7 (septiņu) darba dienu laikā nav iespējams veikt preces garantijas remontu, tad bojātā Prece jāaizstāj ar parametriem atbilstošu jaunu Preci;
0. Tehniskās specifikācijas (1. pielikums) 1. tabulā norādītās Preces tiks piegādātas iepriekš nelietotas un oriģinālā, neatplēstā rūpnīcas iepakojumā;
0. Preces atbildīs (kvalitātes un citu rādītāju) tās izgatavotāja tehniskajai dokumentācijai, Latvijas Republikā noteiktajiem standartiem, Līguma noteikumiem, kvalitātes sertifikātam un/vai atbilstības sertifikātam un Latvijas Republikas tiesību normatīvajiem aktiem;
2. Pasūtītājs nekavējoties rakstiski paziņo Piegādātājam par jebkuru Preces bojājumu vai darbības traucējumiem, kas jānovērš garantijas ietvaros. Piegādātājam ne vēlāk kā 24 (divdesmit četru) stundu laikā no paziņošanas brīža jāierodas sastādīt aktu par konstatētajiem trūkumiem. Ja Piegādātājs šajā termiņā neierodas, Pasūtītājs vienpusēji sastāda aktu un tas ir saistošs Piegādātājam.
2. Pamatojoties uz aktu par konstatētajiem trūkumiem, Piegādātājam Preču garantijas laikā ne vēlāk kā 7 (septiņu) darba dienu laikā no akta parakstīšanas brīža par saviem līdzekļiem jānomaina Prece vai tās daļas, kurām ir defekts. Ja Piegādātājs nevar nodrošināt trūkumu novēršanu minētajā termiņā, tad Prece uz remonta laiku jāaizvieto ar ekvivalentu Preci. Ja Piegādātājs nevar nodrošināt Preces aizvietošanu, tad Pasūtītājs ir tiesīgs pieprasīt no Piegādātāja līgumsodu 10% apmērā no Preces cenas (bez PVN).
2. Piegādātājs sedz visus izdevumus, kas saistīti ar bojāto Preču transportēšanu pie Piegādātāja, un no tā atpakaļ Pasūtītājam.
2. Piegādātājs sedz visus Pasūtītāja zaudējumus, kas radušies Preču vai to sastāvdaļu vai Pakalpojumu darbības traucējumu rezultātā garantijas laikā.

1. LĪDZĒJU ATBILDĪBA
3. Par Preču piegādes termiņa kavēšanu Pasūtītājas ir tiesīgs pieprasīt no Piegādātāja līgumsodu 0,3% (nulle komats trīs procenti) apmērā no nepiegādāto Preču līgumcenas (bez PVN) par katru nokavējuma dienu, taču nepārsniedzot 10% (desmit procentus) no termiņā nepiegādāto Preču līgumcenas (bez PVN). Līgumsoda samaksa neatbrīvo Piegādātāju no Līguma saistību izpildes.
3. Par maksājuma termiņu nokavējumu Piegādātājam ir tiesības prasīt Pasūtītājam līgumsodu 0,3% (nulle komats trīs procenti) apmērā no termiņā nesamaksātās naudas summas (bez PVN) par katru nokavējuma dienu, taču nepārsniedzot 10% (desmit procentus) no termiņā nesamaksātās naudas summas (bez PVN).
3. Ja Līgumā noteiktajā termiņā saskaņā ar Līguma 3.4. apakšpunkta noteikumiem Piegādātājs neapmaina nekvalitatīvo Preci, tad Pasūtītājs ir tiesīgs pieprasīt Piegādātājam 10 (desmit) dienu laikā atmaksāt Pasūtītājam nekvalitatīvās Preces cenu un līgumsodu 10% (desmit procentu) apmērā no nekvalitatīvās Preces cenas (bez PVN). Šajā gadījumā Pasūtītājs atgriež bojāto preci Piegādātājam.
3. Līgumsoda samaksa neatbrīvo Līdzējus no zaudējumu atlīdzināšanas pienākuma. Līdzēji ir atbildīgi par otram Līdzējam nodarītajiem zaudējumiem saskaņā ar Latvijas Republikas normatīvajiem aktiem.
3. Visa informācija, kas kļuvusi Piegādātājam pieejama vai nonākusi Piegādātāja rīcībā atrodoties un pildot darbus Pasūtītāja telpās, ir uzskatāma par konfidenciālu informāciju. Piegādātājam un tā pārstāvjiem nav tiesību lietot, izplatīt un jebkādā veidā nodot to trešajām personām. Pretējā gadījumā Piegādātājam ir pienākums segt Pasūtītājam un/vai trešajām personām nodarītos jebkādus zaudējumus, kas radušies saistībā ar šādas informācijas prettiesisku izmatošanu.

1. NEPĀRVARAMAS VARAS APSTĀKĻI
4. Līdzēji tiek atbrīvoti no atbildības par daļēju vai pilnīgu Līgumā paredzēto saistību neizpildi, ja saistību neizpilde radusies nepārvaramu ārkārtēja rakstura apstākļu rezultātā, kurus Līdzēji nevarēja iepriekš paredzēt un novērst.
4. Pie šādiem apstākļiem pieskaitāmi – ugunsnelaime, kara darbība, vispārēja avārija, epidēmija, dabas stihija, kā arī likumdevēja, izpildinstitūciju un tiesu darbības un to pieņemtie akti, kā arī citi apstākļi, kas neiekļaujas Līdzēju iespējamās kontroles un ietekmes robežās.
4. Par nepārvaramas varas apstākli un saistību neizpildes vai neatbilstošu izpildes attaisnojumu nevar tikt atzīts Piegādātāja un citu iesaistīto personu saistību neizpilde vai nesavlaicīga izpilde.
4. Tam Līdzējam, kas atsaucas uz nepārvaramu, ārkārtēja rakstura apstākļu darbību, 5 (piecu) darba dienu laikā par tiem jāpaziņo otram Līdzējam, norādot iespējamo saistību izpildes termiņu.
4. Ja nepārvaramu ārkārtēja rakstura apstākļu dēļ Līguma izpilde aizkavējas vairāk kā par 30 (trīsdesmit) dienām, katram no Līdzējiem ir tiesības vienpusēji lauzt Līgumu. Ja Līgums šādā kārtā tiek izbeigts, nevienam no Līdzējiem nav tiesību pieprasīt no otra Līdzēja zaudējumu atlīdzību.

1. LĪGUMA TERMIŅŠ UN PIRMSTERMIŅA IZBEIGŠANA
5. Līgums stājas spēkā ar tā abpusējas parakstīšanas brīdi un tiek noslēgts uz 24 (divdesmit četriem) mēnešiem vai līdz brīdim, kad Pasūtītāja maksājumi par saņemtajām Precēm sasniedz 40 000,00 EUR (četrdesmit tūkstoši eiro un 00 centi) bez PVN, kas ir maksimālā Līguma 2.1. apakšpunktā paredzētā Līguma summa. 
5. Pasūtītājam ir tiesības vienpusēji atkāpties no Līguma, par to rakstiski paziņojot Piegādātājam 10 (desmit) darba dienas iepriekš un neatlīdzinot tādējādi radušos zaudējumus, ja:
1. Piegādātājam ir uzsākts maksātnespējas process, likvidācija, tā darbība tiek izbeigta vai pārtraukta, ir apturēta tā saimnieciskā darbība;
1. Piegādātājs kavē Preču (vai to daļas) piegādi ilgāk par 2 (divām) nedēļām;
1. Piegādātājs ir pieļāvis Līguma saistību izpildes pārkāpumu vismaz 2 (divas) reizes;
1. ja Piegādātājam Līguma izpildes laikā ir piemērotas starptautiskās vai nacionālās sankcijas vai būtiski finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas (Starptautisko un Latvijas Republikas nacionālo sankciju likuma 111. panta trešā daļa);

1. LĪGUMA IZPILDĒ IESAISTĪTO APAKŠUZŅĒMĒJU NOMAIŅA UN JAUNA APAKŠUZŅĒMĒJA PIESAISTE 
(ja attiecināms)
6. Piegādātājs nav tiesīgs bez saskaņošanas ar Pasūtītāju veikt Piegādātāja piedāvājumā Iepirkumā norādītā apakšuzņēmēju nomaiņu un iesaistīt papildu apakšuzņēmējus Līguma izpildē. Pasūtītājs ir tiesīgs prasīt apakšuzņēmēja viedokli par nomaiņas iemesliem.
6. Pasūtītājs nepiekrīt Piegādātāja Iepirkumā norādītā apakšuzņēmēja nomaiņai, ja pastāv kāds no šādiem nosacījumiem:
1. piedāvātais apakšuzņēmējs neatbilst Iepirkumā apakšuzņēmējiem izvirzītajām prasībām;
1. tiek nomainīts apakšuzņēmējs, uz kura iespējām Iepirkumā Piegādātājs balstījies, lai apliecinātu savas kvalifikācijas atbilstību paziņojumā par līgumu un Iepirkumā noteiktajām prasībām, un piedāvātajam apakšuzņēmējam nav vismaz tādas pašas kvalifikācijas, uz kādu Iepirkumā izraudzītais pretendents atsaucies, apliecinot savu atbilstību Iepirkumā noteiktajām prasībām. 
6. Pasūtītājs nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši Iepirkuma dokumentos noteiktajiem piedāvājuma izvērtēšanas kritērijiem.
6. Pasūtītājs pieņem lēmumu atļaut vai atteikt Piegādātāja apakšuzņēmēju nomaiņu vai jaunu apakšuzņēmēju iesaistīšanu Līguma izpildē iespējami īsā laikā, bet ne vēlāk kā 5 (piecu) darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai.
6. Ja Piegādātājs neievēro Līguma 8. sadaļā noteikto iesaistītā apakšuzņēmēju nomaiņas kārtību, Pasūtītājs var apturēt Līguma izpildi līdz Piegādātājs ir novērsis konstatētos pārkāpumus, Līguma izpildes termiņš netiek pagarināts.
6. Par Līguma izpildē piesaistīto apakšuzņēmēju piegādātās Preces kvalitāti un atbilstību Līguma nosacījumiem atbild Pārdevējs.

1. IZCELSMES IEROBEŽOJUMI
7. Piegādātājs, izpildot šo Līgumu, nodrošina, ka Līguma izpildē netiek izmantotas Krievijas Federācijas vai Baltkrievijas Republikas izcelsmes preces vai pakalpojumi.
7. Piegādātājs ir atbildīgs par to, lai arī tā piesaistītie apakšuzņēmēji un sadarbības partneri ievērotu šajā punktā noteiktās prasības.
7. Pēc Pasūtītāja pieprasījuma Piegādātājs iesniedz informāciju un pamatojumu par izmantoto preču izcelsmi, kā arī apliecinājumu, ka Līguma izpildē netiek izmantotas Krievijas Federācijas un Baltkrievijas Republikas izcelsmes preces un pakalpojumi.
7. Ja tiek konstatēts, ka Līguma izpildē ir izmantotas šajā punktā aizliegtās izcelsmes preces vai pakalpojumi, Pasūtītājam ir tiesības:
3. pieprasīt attiecīgo preču vai pakalpojumu nomaiņu;
3. piemērot līgumsodu 10% apmērā no attiecīgās piegādes vērtības;
3. vienpusēji izbeigt Līgumu, ja pārkāpums netiek novērsts Pasūtītāja noteiktajā termiņā.
7. Šajā punktā noteiktās prasības izriet no Publisko iepirkumu likuma 2². panta un ir uzskatāmas par būtisku Līguma izpildes nosacījumu.

1. CITI NOTEIKUMI
8. Jebkuras izmaiņas vai papildinājumi Līgumā, ciktāl tie nav pretrunā ar Latvijas Republikas normatīvajiem aktiem publisko iepirkumu jomā, jānoformē rakstiski un jāparaksta abiem Līdzējiem. Šādas izmaiņas un papildinājumi ar to parakstīšanas brīdi kļūst par Līguma neatņemamu sastāvdaļu.
8. Grozījumus Līgumā izdara ievērojot Publisko iepirkumu likuma 61. panta noteikumus.
8. Pasūtījumus vai pretenzijas sakarā ar Līgumu Pasūtītājs izsaka, nosūtot attiecīgu paziņojumu uz Piegādātāja pilnvarotās personas Līgumā minēto e-pastu. Paziņojuma nosūtīšanas laiks tiek fiksēts uz Pasūtītāja elektroniskā pasta atskaites par piegādāto e-pastu (piegāde uz adresāta serveri) izdrukas (e-pastam laiks tiek fiksēts un saglabāts arī elektroniskā formātā), kas kļūst par Līguma neatņemamu sastāvdaļu un nepieciešamības gadījumā katram no Līdzējiem var kalpot par pierādījumu par attiecīgās vēstules nosūtīšanu un, pamatojoties uz kuru, var tikt piemērots Līgumā paredzētais līgumsods. 
8. Līguma izpildes laikā radušos strīdus Līdzēji risina sarunu ceļā vienojoties vai, ja vienošanās nav iespējama, strīdu izskata tiesā Latvijas Republikā spēkā esošajos normatīvajos aktos noteiktajā kārtībā. 
8. Līdzēju pilnvarotie pārstāvji Līguma izpildē ir:
4. Pasūtītāja pilnvarotais pārstāvis ir _____, e-pasts: _____ mob.: ______, tai skaitā ar tiesībām kontrolēt Līguma izpildi, pasūtīt un pieņemt Preces un Pakalpojumus, iesniegt pretenzijas par Preču un Pakalpojumu izpildi, kā arī parakstīt jebkādus ar to saistītos dokumentus;
4. Piegādātāja pilnvarotais pārstāvis ir ______, e-pasts: _______, mob.:_______, tai skaitā ar tiesībām pieņemt izpildei Preču un Pakalpojumu pasūtījumus, pieņemt izpildei Pasūtītāja pretenzijas, izsniegt Preces un nodot Pakalpojumus, kā arī parakstīt jebkādus ar to saistītos dokumentus;
4. Preču piegādes pavadzīmes ir tiesīgs parakstīt arī attiecīgās iestādes vadītājs vai iestādes darbinieks, kurš ir atbildīgas par preču piegādēm.
4. Ja kādam no Līdzējiem tiek mainīts juridiskais statuss, atrašanās vieta vai citi rekvizīti, tad tas nekavējoties paziņo par to otram Līdzējam.
4. Līgums sastādīts elektroniska dokumenta formātā un parakstīts ar drošu elektronisko parakstu, kas satur laika zīmogu, pa vienam eksemplāram elektroniska dokumenta formā katram Līdzējam. Abiem Līguma eksemplāriem ir vienāds juridiskais spēks.
8. Līguma neatņemama sastāvdaļa ir šādi pielikumi:
5.  1. pielikums – Tehniskā specifikācija;
5.  2. pielikums – Finanšu piedāvājums.

1. LĪDZĒJU REKVIZĪTI UN PARAKSTI:
	Pasūtītājs:
Siguldas novada pašvaldība
Reģ. Nr. 90000048152
PVN reģ. Nr.LV90000048152
Pils iela 16, Sigulda
Siguldas novads, LV-2150
	Piegādātājs:
SIA “______” 
Reģ.Nr. ______
PVN Reģ.Nr. ______
Adrese: _____

	Banka AS “SEB Banka”
Kods: UNLALV2X
Konts: LV15UNLA0027800130404

___________________________
	Banka: ______
Kods:_______
Konts:______

___________________



DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

